Yhtymä muodostettiin toisen maailmansodan alkaessa osana brittiläistä siirtoarmeijaa ensimmäisenä komentajanaan kenraalimajuri Victor Fortune. Kaksi divisioonan prikaateista jäi saksalaisten vangiksi Ranskan taisteluiden lopulla, jolloin divisioona lakkasi olemasta. 9. Ylämaan divisioona numeroitiin uudelleen, jolloin syntyi uusi 51. Ylämaan divisioona. Uudelleen syntynyt divisoona osallistui Pohjois-Afrikan sotatoimiin, josta se siirtyi edelleen Sisilian ja Normandian maihinnousuihin.